Johannes – Gereformeerde Kerk Centurion
Gepubliseer op Mei 19, 2022
Oordenking 19 Mei
Sonder My kan julle niks doen nie Joh 15v5 Ds Gerrit Kruger
Sien jy Hom raak… die Lam van God?
Skriflesing: Joh 1:19-34; Heb 12:1-3; Op 5:1-7; Job 42:5
Teksvers: Johannes 1:29
Die apostel Johannes het die doel om ons daarop te wys dat Jesus die beloofde Messias is. En as hy hom dan sien dan is daar hierdie opwinding in sy "stem"… Hy laat die Doper spreek: KYK! Kyk daar!
Hy roep ons op om die wonder van sy genade nie mis te kyk nie. Die Man van Nasaret, die seun van die timmerman, die mens Jesus, IS die Een wat in staat is om die onmoontlike te doen. Die beloofde een. Daar is net EEN, en dáár is HY! Kyk!
So by die Paasfees kan ons juis die wyse van die wêreld opgaan en Hom heeltemal miskyk!
Sien jy Hom ook raak?
Wys Hom dan aan hulle wat nog nie sien nie.
Gepubliseer op Maart 14, 2022
Teksvers: Johannes 3:14-16
Die sakramente is daar om ons geloof te versterk. Want sonder geloof, kan ons nie tot God nader nie. So baie mense in die moderne wêreld verloor hulle geloof. Moderne wetenskap maak dit skynbaar irrelevant om te glo. God se bestaan word betwyfel en met alles wat geld kan koop, is geloof boonop oorbodig.
Ons geloof is egter uiters kosbaar, en ons moet dit nie as vanselfsprekend beskou nie. Immers, geloof red.